Daily View – P.M. – บล.กสิกรไทย
สรุปภาวะตลาดเช้า SET Index ปรับลง 3.00จุด (0.19%) ปิดภา …
6 ก.ย. 2560

สรุปภาวะตลาดเช้า
SET Index ปรับลง 3.00จุด (0.19%) ปิดภาคเช้าที่ 1,617.42 จุด ด้วยมูลค่าการซื้อขาย  24,480.50 ล้านบาท
Most Positive Impact: EA (+0.56 จุด), IVL (+0.53 จุด), TF (+0.13 จุด)
Most Negative Impact: CPN (-0.68 จุด), KBANK (-0.48 จุด), AOT (-0.36 จุด)
แนวโน้มตลาดบ่าย
ตลาดภูมิภาคล้วนปิดภาคเช้าในแดนลบหลังจากที่วานนี้ Dow Jones ปรับลดลงกว่า 234 จุด จากปัจจัยลบต่างๆที่รุมล้อม ทั้งความตึงเครียดคาบสมุทรเกาหลี ความเสี่ยงเรื่องการขยายเพดานหนี้ที่ใกล้ถึงกำหนดเส้นตาย 29 ก.ย. และการพิจารณาจัดสรรงบประมาณของสหรัฐ โดยมีประเด็นขัดแย้งอยู่ที่งบประมาณสำหรับสร้างกำแพงกันชายแดนระหว่างสหรัฐกับเม็กซิโก ซึ่งทำให้สินทรัพย์ไหลเข้าสู่สินทรัพย์ปลอดภัยอย่างต่อเนื่อง โดนวันนี้ ตลาดไทยปลับลง 3.00 จุด ตามกรอบที่ให้ไว้ในบทวิเคราะหภาคเช้าที่ 1612-1620 จุด ทั้งนี้ กลุ่มที่กดดันตลาดหลักๆได้แก่ กลุ่มธนาคาร (-1.15 จุด) กลุ่ม ICT (-0.78จุด) และกลุ่มอสังหา (-0.67 จุด)
วันนี้กลุ่มธนาคารปรับลงอีก 2.7 จุด ส่งแรงกดดันต่อ SET Index 1.15 จุด ทั้งนี้ มองการกระตุ้นเศรษฐกิจของภาครัฐจะยังช่วยหนุนกลุ่มธนาคาร ทั้งนี้ KS Research เลือก KTB เป็น Top Pick ของกลุ่ม โดยเราคาดว่าผลประกอบการของ KTB ในครึ่งหลังของปีจะดีกว่าครึ่งปีแรก เนื่องจากไม่มีรายการตั้งสำรองขนาดใหญ่ เหมือนดังเช่นในงวด 2Q60 ที่มีการตั้งสำรอง EARTH กว่า 9 พันล้านบาท นอกจากนั้น KTB ยังเป็นหุ้นที่มีโอกาสขึ้นมากกว่าตลาด หากนักลงทุนต่างประเทศเริ่มกลับเข้ามาซื้อใน SET ด้วย เพราะระดับ Valuation ปัจจุบันน่าสนใจที่สุดในกลุ่มธนาคารฯ (Upside ที่สูงที่สุด PER และ PBV ต่ำสุดในกลุ่มธนาคารฯขนาดใหญ่)
กลยุทธ์การลงทุน บ่ายนี้คาดว่าดัชนีน่าจะแกว่งอยู่ในกรอบ 1,612 p 1,620 จุด มองเป็นการปรับลดลงก่อนที่จะขึ้นต่ออีกครั้ง การอ่อนลงมาที่ 1,612 จุดเป็นโอกาสในการเก็บสะสมเพิ่มเพื่อไปทำกำไรที่เป้าหมาย 1,650 จุด โดยเลือก STEC MTLS และ KTB เป็น Top Picks นอกนั้นยังสามารถถือหุ้น JWD BJC BLA SYNTEC TMT (SYNTEC TMT KS Research ไม่ได้ออกบทวิเคราะห์)
หุ้นเก็งกำไรระยะสั้น: HTECH เป้าหมายทำกำไรที่ 10.50 บาทตัดขาดทุนที่ 9.50 บาท
Alternative Trading:
SET50 Futures: สถานะ Long ที่ 1,035 จุด ถือเพื่อทำกำไรที่ 1,045 จุด